[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 12.12.2007

COM(2007) 800 τελικό

ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ

Κατάσταση της αγοράς στον τομέα των γαλακτοκομικών προϊόντων

ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ

Κατάσταση της αγοράς στον τομέα των γαλακτοκομικών προϊόντων

ΠΙΝΑΚΑΣ ΠΕΡΙΕΧΟΜΕΝΩΝ

1. Εισαγωγή 3

2. Εξέλιξη της παραγωγής γαλακτοκομικών προϊόντων κατά την περίοδο 2003–2007 4

3. Εξέλιξη της παραγωγής γάλακτος κατά την περίοδο 2003–2007 6

4. Εξέλιξη των τιμών γάλακτος και γαλακτοκομικών προϊόντων κατά την περίοδο 2003–2007 7

5. Χρησιμοποίηση των μέσων διαχείρισης της αγοράς 2003–2007 9

6. Προοπτικές αγοράς στην ΕΕ : 2007–2014 9

7. Κατάσταση και προοπτικές της αγοράς για την περίοδο 2006–2016 11

8. Αύξηση των ποσοστώσεων γάλακτος κατά 2% από το 2008 14

9. Συμπεράσματα 15

Εισαγωγή

Τον Ιούνιο του 2003, το Συμβούλιο κατέληξε σε συμφωνία όσον αφορά τη μεταρρύθμιση της πολιτικής της ΕΕ στον τομέα των γαλακτοκομικών προϊόντων. Τα κυριότερα στοιχεία της μεταρρύθμισης αυτής είναι:

1. Ασύμμετρη μείωση των τιμών παρέμβασης : 25% για το βούτυρο (από 328,20 ευρώ σε 246,39 ευρώ/100 χλγρμ.) και 15% (από 205,52 ευρώ σε 174,69 ευρώ/100 χλγρμ.) για το αποκορυφωμένο γάλα σε σκόνη·

2. Μερική αντιστάθμιση της μείωσης της τιμής παρέμβασης για τους γαλακτοπαραγωγούς : άμεση ενίσχυση ύψους 24,49 ευρώ/100 χλγρμ. ποσόστωσης και συμπληρωματική ενίσχυση ανά ισοδύναμο κράτους μέλους, ύψους περίπου 11 ευρώ/100 χλγρμ. Η αντιστάθμιση αυτή καταβάλλεται για το σύνολο της εθνικής ποσόστωσης (περίοδος 1999/2000). Οι συνδεδεμένες ενισχύσεις είχαν προγραμματιστεί αρχικά στο πλαίσιο του Προγράμματος Δράσης 2000 σε χαμηλότερο επίπεδο. Οι ενισχύσεις θα αποσυνδεθούν από την παραγωγή το αργότερο το 2007·

3. Αποθάρρυνση της προσφυγής στον μηχανισμό παρέμβασης για το βούτυρο : με την πρόβλεψη της δυνατότητας προκήρυξης διαγωνισμού για την αγορά βουτύρου παρέμβασης, πέραν της αγοράς 30.000 τόνων σε καθορισμένες τιμές·

4. Κατάργηση των ποσοστώσεων παραγωγής την 1η Απριλίου 2015·

5. Αναβολή, για ένα χρόνο, της στρατηγικής για τη σταδιακή αύξηση των ποσοστώσεων κατά 1,5% σε τρεις φάσεις, δηλαδή 0,5% για κάθε φάση, για 11 κράτη μέλη, όπως είχε ήδη προβλεφθεί στο πλαίσιο του Προγράμματος Δράσης 2000. Η αύξηση αυτή αντιστοιχεί σε 1,4 εκατ. τόνους γάλακτος

6. Μείωση της συμπληρωματικής εισφοράς : σε τέσσερα στάδια, από 35,63 ευρώ/100 χλγρμ. κατά την περίοδο 2003/04 σε 27,83 ευρώ/100 χλγρμ. από την περίοδο 2007/08 και μετέπειτα.

Η έναρξη της μεταρρύθμισης του γαλακτοκομικού τομέα το 2004 συνέπεσε με την προσχώρηση δέκα νέων κρατών μελών στην ΕΕ. Έτσι, η βασική ποσόστωση της ΕΕ αυξήθηκε κατά 18,5 εκατ. τόνους και ο αριθμός των καταναλωτών κατά 80 εκατομμύρια. Επιπλέον, βάσει των συμφωνιών προσχώρησης, δημιουργήθηκε αποθεματικό αναδιάρθρωσης 0,67 εκατ. τόνων για οκτώ από τα νέα κράτη μέλη. Το νέο αυτό αποθεματικό προστέθηκε στις εθνικές τους ποσοστώσεις την 1η Απριλίου 2006. Το 2007, δύο νέα κράτη μέλη με συνολική ποσόστωση 4 εκατ. τόνων προσχώρησαν στην Ένωση, με αποτέλεσμα να αυξηθεί η συνολική ποσόστωση για την ΕΕ-27 σε 142 εκατ. τόνους.

Έτσι, μέχρι την 1η Απριλίου 2008, θα έχουν προστεθεί στο σύνολο της ΕΕ, από 2003, 103 εκατ. καταναλωτές και 24,5 εκατ. τόνοι ποσοστώσεων.

Στόχος της μεταρρύθμισης του γαλακτοκομικού τομέα του 2003 ήταν να βελτιωθεί η ανταγωνιστικότητα και να ληφθούν περισσότερο υπόψη οι ανάγκες της αγοράς. Στο πλαίσιο αυτό αναμενόταν ότι η μείωση της εγγυημένης τιμής για το βούτυρο και το αποκορυφωμένο γάλα σε σκόνη, την οποία προέβλεπε η μεταρρύθμιση, θα καθιστούσε τα εν λόγω προϊόντα λιγότερο ελκυστικά για τους παραγωγούς και ότι θα ενθάρρυνε τη βιομηχανία να στραφεί προς την παραγωγή προϊόντων υψηλότερης προστιθέμενης αξίας, όπως το τυρί και τα νωπά γαλακτοκομικά προϊόντα. Η ταυτόχρονη αύξηση των ποσοστώσεων θα ενθάρρυνε την αύξηση της παραγωγής, θα διευκόλυνε την αναδιάρθρωση του τομέα και θα αποτελούσε κίνητρο για την είσοδο νέων γεωργών στον τομέα.

Θα πρέπει να υπομνησθεί ότι η πρόταση της Επιτροπής για τη μεταρρύθμιση του 2003 προέβλεπε αύξηση των ποσοστώσεων κατά 2%, πέραν της αύξησης του 1,5% που είχε ήδη συμφωνηθεί στο πλαίσιο του Προγράμματος Δράσης 2000. Ωστόσο στον συμβιβασμό του Ιουνίου του 2003 περιλαμβανόταν η εξής δήλωση του Συμβουλίου: “Καμία απόφαση δεν μπορεί να ληφθεί προς το παρόν για νέα γενική αύξηση των ποσοστώσεων κατά τα έτη 2007 και 2008. Η Επιτροπή θα παρουσιάσει έκθεση σχετικά με τις προοπτικές της αγοράς, όταν θα έχει εφαρμοστεί πλήρως η μεταρρύθμιση και βάσει αυτής θα ληφθεί κάποια απόφαση”.

Εκτός από την τελευταία προγραμματισμένη αύξηση των ποσοστώσεων κατά 0,5% σε 11 κράτη μέλη την 1η Απριλίου 2008, η μεταρρύθμιση του 2003 έχει πλέον υλοποιηθεί και η παρούσα έκθεση αποτελεί την ανάλυση αγοράς που είχε ζητήσει από την Επιτροπή το Συμβούλιο τον Ιούνιο του 2003. Η έκθεση εξετάζει τις δυνατότητες απορρόφησης πρόσθετων ποσοτήτων γάλακτος από την αγορά, χωρίς να αυξηθεί βραχυπρόθεσμα ή/και μεσοπρόθεσμα η δημόσια στήριξη, σε περίπτωση αύξησης των ορίων παραγωγής για το σύνολο των 27 κρατών μελών.

Εξέλιξη της παραγωγής γαλακτοκομικών προϊόντων κατά την περίοδο 2003–2007

Η περίοδος 2003 - 2006 χαρακτηρίζεται από συνεχή αύξηση της παραγωγής τυριού και νωπών προϊόντων, σταθεροποίηση της προσφοράς ακατέργαστου γάλακτος και μείωση της παραγωγής αποκορυφωμένου γάλακτος σε σκόνη, βουτύρου και πλήρους γάλακτος σε σκόνη. Η παραγωγή μετατοπιζόταν διαρκώς προς προϊόντα με υψηλότερη προστιθέμενη αξία, απομακρυνόμενη από τα βασικά προϊόντα. Δύο παράγοντες διαδραμάτισαν αποφασιστικό ρόλο στη μετατόπιση αυτή. Πρώτον, οι μειωμένες τιμές παρέμβασης αποκορυφωμένου γάλακτος σε σκόνη και βουτύρου έστειλαν σαφές μήνυμα στους μεταποιητές ότι η Κοινότητα δεν θα στήριζε πλέον τα δύο αυτά βασικά προϊόντα στον βαθμό που τα στήριζε κατά το παρελθόν. Δεύτερον, η αυξημένη ζήτηση τυριού, τόσο στην ΕΕ-15 όσο και στα νέα κράτη μέλη. Η αύξηση της κατανάλωσης τυριού ήταν ιδιαίτερα δυναμική στα νέα κράτη μέλη.

Στην κατηγορία των “νωπών” προϊόντων, η εξέλιξη είναι το συνδυασμένο αποτέλεσμα της μείωσης της κατανάλωσης πόσιμου γάλακτος και της αυξημένης κατανάλωσης άλλων νωπών προϊόντων όπως τα γαλακτοκομικά προϊόντα ζύμωσης.

Στον ακόλουθο πίνακα παρουσιάζονται οι εξελίξεις αυτές, με σύγκριση της παραγωγής γάλακτος και ορισμένων γαλακτοκομικών προϊόντων κατά το 2003 και το 2006.

Πίνακας 2.1 – Παραγωγή γαλακτοκομικών προϊόντων στην ΕΕ-25 το 2003 και το 2006 ( σε χιλιάδες τόνους )

*** το βούτυρο δεν εκφράζεται σε ισοδύναμα γάλακτος, δεδομένου ότι θεωρείται κυρίως κατάλοιπο άλλων γαλακτοκομικών προϊόντων. |

Εκτιμάται ότι οι περισσότερες από τις εξελίξεις που παρατηρήθηκαν κατά την περίοδο 2003–2006 συνεχίστηκαν και κατά το 2007. Ωστόσο, λόγω των εντόνων διακυμάνσεων των τιμών το 2007, τα επίπεδα παραγωγής αποκορυφωμένου γάλακτος σε σκόνη μεταβλήθηκαν αισθητά, παρουσιάζοντας αύξηση για μία ακόμη φορά. Δεδομένου ότι η παραγωγή τυριού αναμένεται επίσης ότι θα παρουσιάσει αύξηση ενώ η παραγωγή ακατέργαστου γάλακτος παραμένει σταθερή, η παραγωγή πλήρους γάλακτος σε σκόνη μειώνεται. Η χαμηλότερη παραγωγή καζεΐνης ευνόησε επίσης την χρήση άλλων πρωτεϊνών.

Πίνακας 2.2 – Παραγωγή γαλακτοκομικών προϊόντων το 2007 ( σε χιλιάδες τόνους , προβλέψεις)

1000 τόνοι | ακατέργαστο γάλα* | τυρί** | νωπά προϊόντα | αποκορυφωμένο γάλα σε σκόνη | πλήρες γάλα σε σκόνη | άλλα | βούτυρο |

ΕΕ-25 | 131 000 | 8 147 | 46 255 | 892 | 749 | – | 2 072 |

N-2 | 2 100 | 142 | 1 212 | 3 | 7 | – | 18 |

ΕΕ-27 | 133 100 | 8 289 | 47 267 | 895 | 756 | – | 2 090 |

* γάλα που παραδίδεται για μεταποίηση. | ** τυρί από αγελαδινό γάλα. |

Σε ισοδύναμο γάλακτος, η πρόσθετη παραγωγή τυριού κατά την περίοδο 2003–2007 απορρόφησε 5,2 εκατ. τόνους γάλακτος[1]. Για την αύξηση της παραγωγής νωπών προϊόντων χρειάστηκαν 0,3 εκατ. τόνοι γάλακτος[2]. Αυτό σημαίνει ότι κατά το 2007 χρησιμοποιήθηκαν 5,5 εκατ. τόνοι γάλακτος για να καλυφθεί η αύξηση της ζήτησης σε σχέση με το 2003. Για να καλυφθεί η ζήτηση στην εσωτερική αγορά της ΕΕ, οι στερεές ουσίες γάλακτος που απαιτούνται προέρχονται από τη μείωση της παραγωγής αποκορυφωμένου γάλακτος σε σκόνη, καζεΐνης, πλήρους γάλακτος σε σκόνη και βουτύρου.

Κατά το 2007, παρά τη διάθεση 1,2 εκατ. τόνων πρόσθετων ποσοστώσεων σε σχέση με το 2006 (+ 0,5% και το αποθεματικό για την αναδιάρθρωση), η συνολική παραγωγή αυξήθηκε ελάχιστα.

Κατά την περίοδο 2003–2007, οι εξαγωγές γαλακτοκομικών προϊόντων από την ΕΕ μειώθηκαν, με εξαίρεση τα τυριά. Τούτο οφείλεται στη σταθερή παραγωγή γάλακτος στην ΕΕ και στην αύξηση των ποσοτήτων γάλακτος που διατίθενται για την παραγωγή τυριών και νωπών προϊόντων. Αυτό είχε άμεση επίπτωση στα επίπεδα παραγωγής και εξαγωγής αποκορυφωμένου γάλακτος σε σκόνη, βουτύρου και πλήρους γάλακτος σε σκόνη, με εξαίρεση το αποκορυφωμένο γάλα σε σκόνη το 2007, για τα οποία οι υψηλές τιμές στην παγκόσμια αγορά αποτέλεσαν κίνητρο για την αύξηση των εξαγωγών.

Πίνακας 2.3 – Εξαγωγές γαλακτοκομικών προϊόντων από την ΕΕ

Σε χιλιάδες τόνους | 2003 | 2006 | 2007 (προβλέψεις) |

Βουτυρέλαιο Αποκορυφωμένο γάλα σε σκόνη Τυρί Πλήρες γάλα σε σκόνη Συμπυκνωμένο γάλα | 319 337 578 530 243 | 252 85 586 457 200 | 180 180 622 385 222 |

Οι εισαγωγές δεν αποτέλεσαν αντικείμενο έντονων διακυμάνσεων κατά την περίοδο 2003–2007, δεδομένου ότι οι εισαγωγικοί δασμοί αποθαρρύνουν τις εισαγωγές πέραν του επιπέδου των δασμολογικών ποσοστώσεων.

Εξέλιξη της παραγωγής γάλακτος κατά την περίοδο 2003–2007

Μετά τη μεταρρύθμιση του 2003 και την προσχώρηση των δέκα νέων κρατών μελών, η αγορά γαλακτοκομικών προϊόντων της ΕΕ απέκτησε ένα νέο χαρακτηριστικό (βλ. Παράρτημα 3.2). Ενώ κατά το παρελθόν οι ποσοστώσεις εξαντλούνταν, τώρα αρκετά κράτη μέλη δεν εξαντλούν πια τις ποσοστώσεις τους (βλ. Παράρτημα 3.3). Τούτο είχε ως αποτέλεσμα, κατά την περίοδο ποσοστώσεων 2006/07, να μείνουν αχρησιμοποίητες ποσοστώσεις ύψους 1,9 εκατ. τόνων, οι οποίες αντιστοιχούν στη διαφορά μεταξύ της υπέρβασης των ποσοστώσεων κατά 0,8 εκατ. τόνους, κυρίως στην Ιταλία και την Αυστρία και της υποχρησιμοποίησης των ποσοστώσεων κατά 2,7 εκατ. τόνους, κυρίως στη Γαλλία, το Ηνωμένο Βασίλειο και την Ουγγαρία.

Κατά τους πρώτους τέσσερις μήνες της τρέχουσας περιόδου ποσοστώσεων, οι παραδόσεις υπολείπονται κατά 0,7% των παραδόσεων του παρελθόντος έτους. Αν συνεχιστεί η τάση αυτή, η γαλακτοκομική παραγωγή της ΕΕ-27 κατά την τρέχουσα περίοδο ποσοστώσεων θα μειωθεί κατά 0,9 εκατ. τόνους ακόμη, δηλαδή θα υπολείπεται της ποσόστωσης κατά περίπου 3 εκατ. τόνους γάλακτος.

Οι λόγοι που οδήγησαν στην κατάσταση αυτή είναι :

7. Η συνεχιζόμενη δυσκαμψία στις μεταβιβάσεις ποσοστώσεων. Οι ποσοστώσεις καθορίζονται ανά κράτος μέλος και, σε ορισμένα κράτη μέλη, ανά περιφέρεια ή ακόμη και ανά επιχείρηση μεταποίησης γάλακτος. Είναι συνεπώς δύσκολο να κατανεμηθούν οι ποσοστώσεις στο εσωτερικό ενός κράτους μέλους. Ακόμη και αν το μέτρο αυτό κατέστησε δυνατή τη διατήρηση των εκμεταλλεύσεων γαλακτοπαραγωγής σε περιοχές στις οποίες θα είχαν αλλιώς εξαφανιστεί, σε άλλες ανταγωνιστικότερες περιφέρειες ή κράτη μέλη αποτέλεσε τροχοπέδη για την ανάπτυξη του γαλακτοκομικού τομέα.

8. Χαμηλή απορρόφηση των διαθέσιμων ποσοστώσεων. Ο γαλακτοκομικός τομέας χαρακτηρίζεται από σταδιακή αναδιάρθρωση και συνεχή μείωση του αριθμού των γαλακτοκομικών εκμεταλλεύσεων (βλ. Παράρτημα 3.1). Μέχρι προσφάτως, οι μη χρησιμοποιηθείσες ποσοστώσεις ήταν δυνατόν να χρησιμοποιηθούν από άλλους παραγωγούς. Αυτό φαίνεται ότι δεν είναι πλέον πάντα δυνατό, ακόμη και στα κράτη μέλη με ελεύθερο σύστημα εμπορίας ποσοστώσεων και σε χαμηλές τιμές. Δεν θα πρέπει να λησμονείται ότι η παραγωγή γάλακτος δεν πρόκειται να αυξηθεί αν δεν είναι αποδοτική. Από την άποψη αυτή, οι τρέχουσες υψηλές τιμές θα αποτελέσουν δοκιμή για τις δυνατότητες της ΕΕ ενόψει του 2015.

9. Στο πλαίσιο της μεταρρύθμισης του 2003, παρουσιάστηκαν αποδοτικότερες εναλλακτικές λύσεις από την παραγωγή γάλακτος, τόσο εντός όσο και εκτός του γεωργικού τομέα, ιδίως στις περιπτώσεις που η παραγωγή καθυστερεί να αντιδράσει στην αύξηση των τιμών του γάλακτος.

Το θέμα του κατά πόσον η αποδέσμευση μπορεί να αποτέλεσε παράγοντα που συνέβαλε στη διαμόρφωση της κατάστασης αυτής πρέπει να αποτελέσει αντικείμενο διεξοδικότερης μελέτης.

Ενώ από το προηγούμενο κεφάλαιο προκύπτει μια μάλλον ευνοϊκή εξέλιξη της ζήτησης γαλακτοκομικών προϊόντων στην ΕΕ κατά την περίοδο 2003–2007, στο παρόν κεφάλαιο φαίνεται ότι η εξέλιξη της προσφοράς ήταν λιγότερο θετική σε ορισμένα κράτη μέλη (βλ. Παράρτημα 3.3).

Εξέλιξη των τιμών γάλακτος και γαλακτοκομικών προϊόντων κατά την περίοδο 2003–2007

Με εξαίρεση τους τελευταίους μήνες, οι τιμές ακατέργαστου γάλακτος σημείωσαν πτώση μετά την έναρξη της μεταρρύθμισης του 2003. Σύμφωνα με εκτιμήσεις της εποχής εκείνης, χωρίς να υπάρξει μεταβολή στο συνδυασμό των προϊόντων, οι τιμές θα συνέχιζαν να μειώνονται κατά 6 λεπτά/λίτρο κατ’ ανώτατο όριο, από το 2003 έως το 2007. Η γαλακτοβιομηχανία κατάφερε να στρέψει την παραγωγή προς προϊόντα υψηλότερης αξίας, υπό το φως των ακόλουθων στοιχείων :

10. μεγαλύτερη από την αναμενόμενη ζήτηση τυριών, τόσο στην ΕΕ-15 όσο και στα νέα κράτη μέλη·

11. υψηλότερες από τις αναμενόμενες τιμές στην παγκόσμια αγορά λόγω σταθερής αύξησης της ζήτησης, κυρίως από την Ασία και τις πετρελαιοεξαγωγούς χώρες λόγω αύξησης του πλούτου και “δυτικοποίησης” της διατροφής στις χώρες αυτές·

12. προσπάθειες στον τομέα της έρευνας και ανάπτυξης που καταβάλλει η γαλακτοβιομηχανία, οι οποίες συνέβαλαν στην αυξημένη χρήση γαλακτοκομικών προϊόντων ως συστατικών σε μια ευρεία γκάμα προϊόντων.

Πίνακας 4.1 – Μέσες ετήσιες τιμές του ακατέργαστου γάλακτος στην ΕΕ-25 (πραγματική περιεκτικότητα σε λιπαρές ουσίες, λεπτά/χλγρμ )

2003 | 2004 | 2005 | 2006 | 2007 (προβλέψεις) |

28,7 | 29,1 | 28,9 | 27,9 | 28,5 – 30,0 |

Οι γαλακτοπαραγωγοί στην ΕΕ-15 έλαβαν έως και 3,5 λεπτά ανά χλγρμ ποσόστωσης, ως αντισταθμιστική ενίσχυση. Η ενίσχυση αυτή έχει αποσυνδεθεί πλήρως από την παραγωγή από το 2007. Στα περισσότερα από τα νέα κράτη μέλη, η ενίσχυση συμπεριελήφθη στο καθεστώς της ενιαίας στρεμματικής ενίσχυσης.

Μέχρι το 2006, οι τιμές αγοράς για το βούτυρο και το πλήρες γάλα σε σκόνη ακολουθούσαν τη μείωση των τιμών στήριξης της ΕΕ. Από την άλλη πλευρά, οι τιμές του αποκορυφωμένου γάλακτος σε σκόνη και του τυριού παρέμειναν σχεδόν αμετάβλητες. Κατά το 2007, οι τιμές αγοράς υπερβαίνουν κατά πολύ τις τιμές παρέμβασης.

Πίνακας 4.2 – Μέσες τιμές γαλακτοκομικών προϊόντων στην ΕΕ

2003 2004 2005 2006 2007 | 41 000 29 000 36 000 61 000 437 | 110 000 20 000 5 000 0 0 | 179 000 130 000 147 000 115 000 124 000 | 232 000 187 000 251 000 224 000 α.α. |

Προοπτικές αγοράς στην ΕΕ : 2007–2014

Το μεσοπρόθεσμο σενάριο αναφοράς για την προσφορά γάλακτος και την παραγωγή γαλακτοκομικών προϊόντων το οποίο παρουσιάζεται στην παρούσα έκθεση βασίζεται στην έκθεση της ΓΔ AGRI σχετικά με τις “Προοπτικές για τις γεωργικές αγορές και το γεωργικό εισόδημα στην Ευρωπαϊκή Ένωση για την περίοδο 2007–2014” (Prospects for agricultural markets and income in the European Union 2007–2014), η οποία δημοσιεύθηκε τον Ιούλιο 2007. Η έκθεση αυτή βασίζεται στα στοιχεία που ήταν διαθέσιμα στα τέλη Ιουνίου 2007 σχετικά με τις αγορές και την πολιτική, καθώς και στην υπόθεση συνθηκών αμετάβλητης πολιτικής. Το πλήρες κείμενο της έκθεσης είναι διαθέσιμο στην ακόλουθη διεύθυνση στο Διαδίκτυο :http://ec.europa.eu/agriculture/publi/caprep/prospects2007a/index_en.htm

Οι κυριότερες τάσεις περιγράφονται κατωτέρω και παρουσιάζονται με γραφικές παραστάσεις στο Παράρτημα 1: “ΣΕΝΑΡΙΟ ΑΝΑΦΟΡΑΣ”.

Η παραγωγή γάλακτος στην ΕΕ προβλέπεται ότι θα παραμείνει μάλλον σταθερή κατά την περίοδο 2007–2014. Ελαφρά αύξηση ενδέχεται να παρουσιαστεί βραχυπρόθεσμα λόγω αύξησης των τιμών του γάλακτος. Ωστόσο, μετά το 2009, αναμένεται σταδιακή μείωση της παραγωγής γάλακτος, λόγω της σταθερής μείωσης που παρουσιάζει η παραγωγή για ιδία κατανάλωση, κυρίως στα νέα κράτη μέλη. Από την άλλη πλευρά, οι παραδιδόμενες στις επιχειρήσεις μεταποίησης ποσότητες γάλακτος αναμένεται ότι θα αυξηθούν, κυρίως λόγω στροφής, στα νέα κράτη μέλη, από τις απευθείας πωλήσεις στις παραδόσεις.

Η κατανάλωση τυριού προβλέπεται ότι θα παραμείνει ο βασικός κατευθυντήριος άξονας της γαλακτοκομικής παραγωγής στην ΕΕ. Από την περίοδο 2007–2014, αναμένεται αύξηση της παραγωγή τυριών κατά 679.000 τόνους. Η κατανάλωση αναμένεται ότι θα αυξηθεί κατά 771.000 τόνους. Σύμφωνα με τις προβλέψεις, η κατανάλωση τυριού στα νέα κράτη μέλη θα παρουσιάσει έντονη αύξηση : +35%. Η κατανάλωση τυριού στην ΕΕ-15 ακολουθεί επίσης ανοδική πορεία (+5%), αν και με σαφώς χαμηλότερους ρυθμούς. Παρόλο που προβλέπεται οριακή μόνο αύξηση των εισαγωγών, οι εξαγωγές τυριού από την ΕΕ αναμένεται ότι θα μειωθούν. Η αύξηση της κατανάλωσης τυριού κατά 771.000 τόνους θα απαιτήσει περίπου 6,2 εκατ. τόνους σε ισοδύναμο γάλακτος .

Η κατανάλωση νωπών γαλακτοκομικών προϊόντων αποτελεί τον άλλο άξονα της γαλακτοκομικής παραγωγής στην ΕΕ. Δύο επιμέρους τάσεις παρουσιάζονται στον τομέα αυτό : η μείωση της κατανάλωσης πόσιμου γάλακτος, αφενός, και η αύξηση της κατανάλωσης γαλακτοκομικών προϊόντων ζύμωσης, αφετέρου. Η συνολική κατανάλωση αναμένεται ότι θα συνεχίσει να αυξάνεται με ρυθμό 0,5% ετησίως ή κατά 0,25 εκατ. τόνους σε ισοδύναμο γάλακτος. Τούτο σημαίνει πρόσθετη κατανάλωση γάλακτος 1,75 εκατ. τόνων το 2014.

Όσον αφορά την κατανάλωση βουτύρου , αναμένεται περαιτέρω μείωση, παρά την ελαφρά αύξηση που παρατηρήθηκε τα τελευταία χρόνια. Η παραγωγή βουτύρου προβλέπεται ότι θα μειωθεί με ταχύτερο ρυθμό, λόγω της μεγαλύτερης απορρόφησης λιπαρών ουσιών γάλακτος από τον τυροκομικό τομέα και της χαμηλότερης περιεκτικότητας του ακατέργαστου γάλακτος σε λιπαρές ουσίες. Τούτο σημαίνει ότι οι εξαγωγές θα μειωθούν σταδιακά. Το 2014, αναμένεται ότι η ΕΕ θα έχει σχεδόν μετατραπεί σε καθαρό εισαγωγέα βουτύρου . Δεν προβλέπεται ανασύσταση των αποθεμάτων παρέμβασης.

Η παραγωγή αποκορυφωμένου γάλακτος σε σκόνη φαίνεται ότι θα συνεχίσει την φθίνουσα πορεία της κατά τη διάρκεια της υπό εξέταση περιόδου, δεδομένου ότι όλο και περισσότερες πρωτεΐνες χρησιμοποιούνται για την παρασκευή τυριών και νωπών προϊόντων. Εφόσον, σύμφωνα με τις προβλέψεις, η παραγωγή θα μειωθεί και η κατανάλωση θα παραμείνει σταθερή, οι εξαγωγές αναμένεται πως θα μειωθούν κι’ αυτές. Το 2014, η ΕΕ θα αποτελεί έναν μικρό καθαρό εξαγωγέα αποκορυφωμένου γάλακτος σε σκόνη. Ανασύσταση των αποθεμάτων δεν προβλέπεται ούτε και για το αποκορυφωμένο γάλα σε σκόνη.

Το πλήρες γάλα σε σκόνη , αντίθετα με τα περισσότερα γαλακτοκομικά προϊόντα της ΕΕ, παράγεται κυρίως για τις αγορές τρίτων χωρών. Ωστόσο, υπάρχουν άλλοι προμηθευτές πλήρους γάλακτος σε σκόνη στην παγκόσμια αγορά, ανταγωνιστικότεροι της ΕΕ. Αυτό αναμένεται ότι θα έχει ως αποτέλεσμα τη σταθερή μείωση της παραγωγής πλήρους γάλακτος σε σκόνη, καθώς και τον περιορισμό των εξαγωγών. Η κατανάλωση πλήρους γάλακτος σε σκόνη αναμένεται ότι θα παραμείνει σταθερή.

Συνοψίζοντας, αναμένεται ότι κατά το διάστημα 2007-2014 θα απαιτηθούν επιπλέον 1,75 εκατ. τόνοι γάλακτος για να καλυφθεί η συνεχώς αυξανόμενη κατανάλωση νωπών γαλακτοκομικών προϊόντων και 6,2 εκατ. τόνοι για να καλυφθεί η αυξανόμενη κατανάλωση τυριών. Η κατανάλωση αποκορυφωμένου γάλακτος σε σκόνη και πλήρους γάλακτος σε σκόνη προβλέπεται ότι θα παραμείνει σταθερή. Τούτο σημαίνει ότι απαιτούνται 8,0 εκατ. τόνοι γάλακτος για να καλυφθεί η αυξανόμενη ζήτηση μόνο στην εσωτερική αγορά. Συνάγεται λοιπόν ότι οι προοπτικές της αγοράς γαλακτοκομικών προϊόντων στην ΕΕ είναι ιδιαίτερα ευοίωνες.

Κατάσταση και προοπτικές της αγοράς για την περίοδο 2006–2016

Η παγκόσμια παραγωγή γάλακτος παρουσιάζει συνεχή αύξηση. Από το 1998, η παραγωγή γάλακτος αυξάνεται με ρυθμό τουλάχιστον 10 εκατ. τόνων ετησίως. Η τάση αυτή αναμένεται ότι θα συνεχιστεί.

Γραφική παράσταση 7.1 – Παγκόσμια παραγωγή γάλακτος

[pic]

Μόνο το 7% της παγκόσμιας παραγωγής γάλακτος χρησιμοποιείται για την παρασκευή προϊόντων που αποτελούν αντικείμενο εμπορικών συναλλαγών στην παγκόσμια αγορά. Οι μεγαλύτερες ποσότητες γάλακτος που παράγονται παγκοσμίως καταναλώνονται στην περιοχή στην οποία παράγονται, κυρίως με τη μορφή πόσιμου γάλακτος. Τα γαλακτοκομικά προϊόντα που αποτελούν αντικείμενο εμπορικών συναλλαγών είναι εκείνα που, σε αντίθεση με το υγρό γάλα, μπορούν να διατηρηθούν για κάποιο χρονικό διάστημα : σκόνες γάλακτος, βουτυρέλαιο και τυρί. Η ΕΕ εξάγει μόνο μια σχετικά μικρή ποσότητα του παραγόμενου γάλακτος σε τρίτες χώρες (9% των στερεών ουσιών γάλακτος κατά το 2006). Οι εισαγωγές γαλακτοκομικών προϊόντων της ΕΕ είναι περιορισμένες (1% των στερεών ουσιών γάλακτος) λόγω των εισαγωγικών δασμών.

Οι προοπτικές για την παγκόσμια αγορά αναλύονται σε έκθεση που εκπονήθηκε από κοινού από τον Οργανισμό Οικονομικής Συνεργασίας και Ανάπτυξης (ΟΟΣΑ), τον Οργανισμό Τροφίμων και Γεωργίας (FAO) και το Food & Agricultural Policy Research Institute (FAPRI). Η σύγκριση και των δύο μελετών καθώς και της ανάλυσης της ΕΕ είναι διαθέσιμες στην ακόλουθη διεύθυνση :http://ec.europa.eu/agriculture/publi/caprep/prospects2007a/index_en.htm

Πίνακας 7.1 – Αναμενόμενες εξελίξεις στην παγκόσμια αγορά κατά την περίοδο 2006–2016

Προβλεπόμενη τιμή για το 2016 ($/τόνο) | Διαφορά τιμής 1996–2006 2006–2016 | Παραγωγή και κατανάλωση (ετήσια αύξηση) | Εμπορικές συναλλαγές (ετήσια αύξηση) |

Βούτυρο | 2.200 | +24% | +2–2,3% | +2% |

Cheddar | 3.000 | +38% | +1,3–1,8% | +2,5% |

Αποκορυφωμένο γάλα σε σκόνη | 2.600 | +40% | +0,7–1,8% | +0,5–3% |

Πλήρες γάλα σε σκόνη | 2.500 | +35% | +2% | +1,7% |

Πηγή : Αγορές βασικών γεωργικών προϊόντων – Προοπτικές 2007–2016. |

Στην ακόλουθη γραφική παράσταση, η οποία βασίζεται στην μελέτη του FAPRI, φαίνεται ότι ο γαλακτοκομικός κλάδος της ΕΕ θα χρειαστεί να εγκαταλείψει μερίδια αγοράς στην παγκόσμια αγορά δεδομένου ότι η κατανάλωση στην εσωτερική αγορά απορροφά μεγαλύτερο μερίδιο της παραγωγής γάλακτος.

[pic]

Συνοπτικά , οι μέσες τιμές των γαλακτοκομικών προϊόντων στις παγκόσμιες αγορές αναμένεται ότι θα αυξηθούν αισθητά στη διάρκεια της επόμενης δεκαετίας, σε σχέση με την προηγούμενη δεκαετία. Το FAPRI και ο ΟΟΣΑ προβλέπουν μέτρια αύξηση της παγκόσμιας παραγωγής και κατανάλωσης γαλακτοκομικών προϊόντων κατά την επόμενη δεκαετία. Οι προοπτικές για την παγκόσμια αγορά γαλακτοκομικών προϊόντων είναι ιδιαίτερα ευοίωνες, ιδίως όσον αφορά το τυρί. Παρά τη γενική αυτή αύξηση της ζήτησης, το σενάριο αναφοράς της Επιτροπής προβλέπει μείωση των εξαγωγών τυριών από την ΕΕ λόγω των υφιστάμενων περιορισμών του συστήματος των γαλακτοκομικών ποσοστώσεων, οι οποίοι αποτελούν τροχοπέδη για την ανάπτυξη της γαλακτοκομικής παραγωγής.

Αύξηση των ποσοστώσεων γάλακτος κατά 2% από το 2008

Αντίθετα με την αβεβαιότητα που επικράτησε το 2003, η εξέλιξη της αγοράς μετά τη μεταρρύθμιση και τις δύο τελευταίες διευρύνσεις είναι πλέον περισσότερο προβλέψιμη. Συνεπώς, η Επιτροπή μπορεί να αναλύσει καλύτερα τον πιθανό αντίκτυπο της αύξησης των ποσοστώσεων κατά 2% στα 27 κράτη μέλη, απ’ ό,τι το 2003 όταν υπέβαλε την πρόταση αυτή για πρώτη φορά.

Διεξήχθη εκτίμηση του αντικτύπου της αύξησης αυτής για τον γαλακτοκομικό τομέα με βάση την υπόθεση της εξάντλησης των πρόσθετων ποσοστώσεων 2%, οι οποίες ισοδυναμούν με επιπλέον 2,84 εκατ. τόνους γάλακτος. Η αύξηση αυτή των ποσοστώσεων ισχύει από το 2008 και μετέπειτα. Τα λεπτομερή αποτελέσματα της ανάλυσης αυτής εκτίθενται στο Παράρτημα 2 : “Απόκλιση σε σχέση με το σενάριο αναφοράς”.

Σε σύγκριση με το σενάριο αναφοράς που περιγράφεται στο κεφάλαιο 6, η τιμή του γάλακτος αναμένεται ότι θα μειωθεί κατά 4%. Όμως, το σενάριο αναφοράς προβλέπει αύξηση 7%.

Όσον αφορά τα γαλακτοκομικά προϊόντα παρατηρείται, όλο και περισσότερο, στροφή προς την παραγωγή τυριού . Σε πρώτη φάση, η εξέλιξη αυτή ανταποκρίνεται σε αύξηση της ζήτησης λόγω της μείωσης των τιμών του τυριού. Προς το τέλος της υπό εξέταση περιόδου, προβλέπεται ότι οι εξαγωγές θα παρουσιάσουν και πάλι ανοδική τάση σε σχέση με το σενάριο αναφοράς. Τούτο σημαίνει ότι η μείωση των εξαγωγών τυριών με προορισμό την παγκόσμια αγορά, την οποία προβλέπει το σενάριο αναφοράς, εξουδετερώνεται εν μέρει από την πρόσθετη παραγωγή γάλακτος.

Όσον αφορά το βούτυρο, η παραγωγή αναμένεται ότι θα αυξηθεί, σε μικρή όμως κλίμακα δεδομένου ότι ένα μέρος των πρόσθετων λιπαρών ουσιών γάλακτος θα απορροφηθεί από την αυξημένη παραγωγή τυριού και νωπών γαλακτοκομικών προϊόντων λόγω της μείωσης των τιμών των εν λόγω προϊόντων. Σε πρώτη φάση, η κατανάλωση βουτύρου θα αυξηθεί λόγω των χαμηλότερων τιμών, όπως εξάλλου και οι εξαγωγές, οι οποίες θα επωφεληθούν επιπλέον από την αυξημένη ανταγωνιστικότητα στις παγκόσμιες αγορές. Η επίδραση αυτή θα είναι λιγότερο έντονη προς το τέλος της περιόδου.

Η παραγωγή αποκορυφωμένου γάλακτος σε σκόνη αναμένεται ότι θα αυξηθεί αισθητά με αποτέλεσμα να αυξήσει η ΕΕ τις εξαγωγές της για να πωληθούν οι πρόσθετες ποσότητες.

Η αύξηση της παραγωγής βουτύρου και αποκορυφωμένου γάλακτος σε σκόνη αναμένεται ότι θα επιτευχθεί χωρίς να ληφθούν νέα μέτρα στήριξης της αγοράς.

Από την ανάλυση προκύπτει ότι η αύξηση της γαλακτοκομικής παραγωγής κατά 2% προσφέρει στους παραγωγούς περισσότερες δυνατότητες να ανταποκριθούν στη ζήτηση της αγοράς , εντός ή εκτός της Κοινότητας, χωρίς ωστόσο να επιβαρυνθεί υπέρμετρα το υφιστάμενο καθεστώς παρέμβασης.

Ενώ η ανάλυση στηρίζεται στην υπόθεση της εξάντλησης των πρόσθετων ποσοστώσεων 2%, ο πραγματικός αντίκτυπος στην παραγωγή ενδέχεται να είναι πιο περιορισμένος, αν ληφθούν υπόψη τα πρόσφατα ποσοστά χρησιμοποίησης των ποσοστώσεων.

Συμπεράσματα

Κατά το διάστημα 2003-2007, η αύξηση της παραγωγής τυριού και νωπού γάλακτος απορρόφησε 5,5 εκατ. τόνους γάλακτος επιπλέον, ενώ η συνολική παραγωγή γάλακτος παρέμεινε σταθερή. Σύμφωνα με την ανάλυση που εκτίθεται στις προηγούμενες σελίδες, στο διάστημα 2007-2014, ενδέχεται να χρειαστούν επιπλέον 8 εκατ. τόνοι περίπου για την κάλυψη της συνεχώς αυξανόμενης ζήτησης στην εσωτερική αγορά ενώ, σε περίπτωση που οι ποσοστώσεις παραμείνουν αμετάβλητες, η παραγωγή ακατέργαστου γάλακτος δεν αναμένεται να αυξηθεί. Επίσης, οι προοπτικές είναι ευοίωνες για την παγκόσμια αγορά. Η μελέτη που εκπονήθηκε για την εκτίμηση του αντικτύπου που θα είχε η αύξηση της γαλακτοκομικής παραγωγής στην ΕΕ κατά 2% καταλήγει στο συμπέρασμα ότι η αγορά δεν θα δυσκολευτεί να απορροφήσει την επιπλέον αυτή ποσότητα. Ενώ η ανάλυση στηρίζεται στην υπόθεση της εξάντλησης των αυξημένων κατά 2% ποσοστώσεων, ο πραγματικός αντίκτυπος στην παραγωγή θα είναι πιθανόν πιο περιορισμένος, αν ληφθεί υπόψη η σημερινή κατάσταση μη εξάντλησης των εθνικών ποσοστώσεων σε πολλά κράτη μέλη. Η Επιτροπή, ανταποκρινόμενη στο αίτημα του Συμβουλίου για την υποβολή έκθεσης βάσει της οποίας να μπορεί να ληφθεί απόφαση σχετικά με αύξηση των ποσοστώσεων, καταλήγει στο συμπέρασμα ότι η αύξηση κατά 2%, όπως είχε αρχικά προταθεί στο πλαίσιο της μεταρρύθμισης του 2003, μπορεί να ισχύσει από το 2008.

ΠΑΡΑΡΤΗΜΑ 1 : ΣΕΝΑΡΙΟ ΑΝΑΦΟΡΑΣ

Παραγωγή γάλακτος και παραδόσεις στην ΕΕ-27, 2001–2014

[pic]

Ισοζύγιο τυριού στην ΕΕ-27, 2001–2014

[pic]

Ισοζύγιο βουτύρου στην ΕΕ-27, 2001–2014

[pic]

Ισοζύγιο αποκορυφωμένου γάλακτος σε σκόνη στην ΕΕ-27, 2001–2014

[pic]

ΠΑΡΑΡΤΗΜΑ 2 : ΑΠΟΚΛΙΣΗ ΤΗΣ παραγωγήΣ γάλαΚΤΟΣ ΚΑΤΑ +2% από ΤΟ ΣΕΝΑΡΙΟ ΑΝΑΦΟΡΑΣ

Παραγωγή ΓΑΛΑΚΤΟΣ | 2008 | 2010 | 2012 | 2014 |

ΑΝΤΙΚΤΥΠΟΣ | Παραγωγή (σε εκατ. τόνους) | 2.0% | 2.0% | 2.0% | 2.0% |

Παραδόσεις (σε εκατ. τόνους) | 2.0% | 2.0% | 2.0% | 2.0% |

Περιεκτικότητα σε λιπαρές ουσίες (%) | –0.2% | –0.2% | –0.2% | –0.2% |

Απόδοση γάλακτος (χλγρμ / αγελάδα γαλακτοπαραγωγής) | 0.5% | 0.6% | 0.5% | 0.5% |

Αριθ. αγελάδων γαλακτοπαραγωγής (σε εκατ. ζώα) | 1.5% | 1.4% | 1.4% | 1.5% |

Τιμή | –4.9% | –5.0% | –4.6% | –4.0% |

Παραγωγή ΤΥΡΙΟΥ | 2008 | 2010 | 2012 | 2014 |

ΑΝΤΙΚΤΥΠΟΣ | Παραγωγή (περιλαμβανομένων των λιωμένων τυριών) | 2,2% | 2,3% | 2,2% | 2,2% |

Εισαγωγές | 0,0% | 0,0% | 0,0% | 0,0% |

Εξαγωγές | 0,0% | 0,0% | 2,4% | 11,9% |

Εγχώρια κατανάλωση | 2,3% | 2,4% | 2,2% | 1,6% |

Τιμή ΕΕ | –3,7% | –3,8% | –3,5% | –2,6% |

Τιμή στην παγκόσμια αγορά | –0,2% | –0,1% | –0,5% | –1,5% |

Παραγωγή ΒΟΥΤΥΡΟΥ | 2008 | 2010 | 2012 | 2014 |

ΑΝΤΙΚΤΥΠΟΣ | Παραγωγή ΕΕ-27 | 1,1% | 0,6% | 0,5% | 0,3% |

Εισαγωγές | 0,0% | 0,0% | 0,0% | 0,0% |

Εξαγωγές | 23,4% | 9,3% | 9,0% | 6,6% |

Κατανάλωση ΕΕ-27 | 3,8% | 4,0% | 3,7% | 3,1% |

Τελικά αποθέματα |

Τιμή ΕΕ | –1,2% | –0,6% | –0,5% | –0,3% |

Τιμή στην παγκόσμια αγορά | –0,3% | –0,2% | 0,0% | 0,0% |

Παραγωγή αποκορυφωμένου γάλακτος σε σκόνη | 2008 | 2010 | 2012 | 2014 |

ΑΝΤΙΚΤΥΠΟΣ | Παραγωγή ΕΕ-27 | 7,6% | 5,8% | 5,3% | 4,5% |

Εισαγωγές | 0,0% | 0,0% | 0,0% | 0,0% |

Εξαγωγές | 70,9% | 40,0% | 36,5% | 29,7% |

Κατανάλωση ΕΕ-27 | 0,2% | 0,1% | 0,1% | 0,1% |

Τελικά αποθέματα | – | – | – | – |

Τιμή ΕΕ | –6,6% | –7,1% | –6,6% | –5,7% |

Τιμή στην παγκόσμια αγορά | –2,3% | –0,6% | –0,6% | –0,7% |

ΠΑΡΑΡΤΗΜΑ 3 : ΕΞΕΛΙΞΗ ΤΩΝ ΠΟΣΟΣΤΩΣΕΩΝ

Πίνακας A.3.1 – Αριθμός γαλακτοπαραγωγών με ποσόστωση

ΚΜ | 1995 | 2005 | 2007 | Μεταβολή 1995–2007 | Ετήσια μεταβολή 1995–2005 | Ετήσια μεταβολή 2005/2007 |

BE | 24 047 | 14 533 | 12 672 | –47,3% | –4,9% | –6,6% |

CZ | 2 991 | 2 727 | –4,5% |

DK | 15 301 | 6 540 | 5 354 | –65,0% | –8,1% | –9,5% |

DE | 230 125 | 113 020 | 103 480 | –55,0% | –6,9% | –4,3% |

EE | 1 859 | 1 506 | –10,0% |

EL | 30 316 | 7 752 | 6 288 | –79,3% | –12,7% | –9,9% |

ES | 132 352 | 35 906 | 28 465 | –78,5% | –12,2% | –11,0% |

FR | 167 593 | 109 822 | 100 853 | –39,8% | –4,1% | –4,2% |

IE | 48 013 | 24 194 | 21 875 | –54,4% | –6,6% | –4,9% |

IT | 107 011 | 52 674 | 46 651 | –56,4% | –6,8% | –5,9% |

CY | 241 | 224 | –3,6% |

LV | 25 457 | 22 141 | –6,7% |

LT | 111 097 | 82 281 | –13,9% |

LU | 1 465 | 991 | 923 | –37,0% | –3,8% | –3,5% |

HU | 6 076 | 6 175 | 0,8% |

MT | 150 | 152 | 0,7% |

NL | 42 249 | 23 187 | 21 209 | –49,8% | –5,8% | –4,4% |

AT | 83 793* | 53 713 | 47 378 | –43,5% | –4,3% | –6,1% |

PL | 0 | 276 508 |

PT | 73 197 | 15 804 | 12 294 | –83,2% | –14,2% | –11,8% |

SI | 0 | 9 234 |

SK | 814 | 734 | –5,0% |

FI | 31 872* | 17 833 | 15 213 | –52,3% | –5,6% | –7,6% |

SE | 17 023* | 9 449 | 8 369 | –50,8% | –5,7% | –5,9% |

UK | 41 132 | 20 629 | 18 326 | –55,4% | –6,7% | –5,7% |

* Στοιχεία 1996-97. |

[pic]

[pic]

Πίνακας A.3.4 – Καταβαλλόμενη τιμή ανά χλγρμ ποσόστωσης στα διάφορα κράτη μέλη

Κράτος μέλος | Τιμή αγοράς 2007 | Διοικητική τιμή | Εξέλιξη σε σχέση με το παρελθόν έτος |

CY LU NL LV DK AT PL DE BE (FL/W) ES IT IE FI CZ FR SE HU UK λοιπά ΚΜ | 1.33 ευρώ 1.20 ευρώ 70-80 λεπτά 43-72 λεπτά 62 λεπτά 50-70 λεπτά 7-34 λεπτά 23/42 λεπτά 30 λεπτά 10-28 λεπτά 6-36 λεπτά 7 λεπτά 9 λεπτά 6 λεπτά 6 λεπτά … | 37/25 λεπτά 27 λεπτά 12 λεπτά 4 λεπτά 0/15 λεπτά … | αύξηση αύξηση μείωση αύξηση αύξηση σταθερή αύξηση σταθερή μείωση σταθερή σταθερή αύξηση μείωση μείωση σταθερή σταθερή αύξηση αύξηση δεν υπάρχουν στοιχεία |

Πηγή : Εκτιμήσεις των κρατών μελών. |

Γραφική παράσταση A:3.5 – 2006/07 Διάρθρωση της γάλακτοκομικής παραγωγής στην ΕΕ-25 : κατανομή των γαλακτοκομικών εκμεταλλεύσεων βάσει του μεγέθους ποσόστωσης ( σε τόνους )

[pic]

[1] Κατά μέσο όρο, για την παραγωγή 1 χλγρμ τυριού απαιτούνται 8 χλγρμ γάλακτος.

[2] 1 χλγρμ γάλακτος για 1 χλγρμ νωπού προϊόντος.